Kasematter og løbegange i voldanlægget ved Aalborghus Slot skal sikres mod nedbrydning. Regnvand skal forhindres i at trænge ned, og der skal placeres et dræn.
Renoveringen vil være færdig til sommer.

Kasematter og løbegange De få kasematter og løbegange, som er tilbage i Christian 3.'s næsten 500 år gamle voldanlæg ved Aalborghus Slot, er udsat for stor fugtbelastning. Derfor skal de i den kommende tid sikres mod nedbrydning. Dræn og ventilation En membran af en særlig type ler bliver lagt henover kasematterne for at hindre regnvand i at trænge ned. Samtidig lægges et dræn, som skal lede vandet væk, og der sikres ventilation af rummene. På den måde skal bygningsværket tørres ud, så det kan bevares for eftertiden. Færdigt til sommer Slots- og Ejendomsstyrelsen, som har ansvaret for bygningerne og voldanlægget, er nu gået i gang med at sikre det historiske anlæg for eftertiden. Arbejdet vil fortsætte frem til sommer og være ganske synligt for forbipasserende. Der vil i perioden ikke være adgang til kasematterne for publikum. Bagside af mur beskyttes Ikke kun murværket i de underjordiske anlæg men også den jorddækkede bagside af muren mod slotsgården skal på den måde beskyttes. Samarbejde med Aalborg Historiske Museum Arbejdet med at restaurere det fredede anlæg foregår i samarbejde med Nationalmuseet, Kulturarvsstyrelsen og Aalborg Historiske Museum.